Loodsing van die Aksieforum vir Inheemse Tale | LitNet
“Die Aksieforum is uniek,” sê dr. Carole Bloch, direkteur van die Projek vir die Studie van Alternatiewe Onderwys in Suid-Afrika (Project for the Study of Alternative Education in South Africa- PRAESA). “Die groep se diverse samestelling maak dit moontlik om die aandag te vestig op die enorme voordele wat die gebruik van die land se inheemse tale in sektore soos die onderwys, die regstelsel en die ekonomie vir ons inhou.”
Die Aksieforum vir Inheemse Tale wil op ’n konstruktiewe manier met rolspelers in die regering, die regsisteem, besigheidsektor, skole en universiteite skakel om die inheemse tale en meertaligheid te bevorder. “Ons sal ook kreatiewe meertalige inisiatiewe ondersteun en help om meertalige ruimtes by instansies soos universiteite en skole te beskerm en uit te brei,” sê Monwabisi Ralarala, Direkteur van die Sentrum vir Hoëronderwysontwikkeling (KPUT).
Die Aksieforum vir Inheemse Tale sal veral daarop mik om deur verskeie media met die “stilgemaakte meerderhede” te skakel. “Ons moet negatiewe stereotipes van die inheemse tale verander,” verduidelik dr. Sindiwe Magona, skrywer van meer as 100 kinderboeke in ’n inheemse taal. “Ons moet ouers en die jeug se aandag vestig op die waarde van hulle moeder- en huistale. Dit is die enigste manier waarop ons onself sal leer ken.”
Michael Jonas en Pedro Daussab
Prins Manene Tabane en Manzo Khulu
Sindiwe Magona en David Jantjies
Siyandiswa Mbungu en Phillip Pare
Conrad Steenkamp en Maria Mamenjai
Perry Xengana en Pam Letsoalo
Die loodsing van die Aksieforum vir Inheemse Tale kom na etlike jare van gesprekke en debat tussen ’n wye verskeidenheid rolspelers. Die groep voel dat houdings teenoor die inheemse tale en meertaligheid besig is om te verander en dat UNESCO se Jaar van Inheemse Tale ’n unieke geleentheid vir konstruktiewe skakeling en steunwerwing bied. Die Aksieforum sal teen einde Maart meer besonderhede oor beplande aktiwiteite bekendstel.
Uitgereik deur die ILAF-voortsettingskomitee
Sinki Mlambo – sinki@ilaf.co.za
Conrad Steenkamp – conrad@afrikaansetaalraad.co.za
2019-03-01 at 10:04
Skitterende inisiatief! Beste wense.